b'\n_START_ARTICLE_\nJosip Srebrni\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nJosip Srebni\xc4\x8d (ali Srebrni\xc4\x87) je bil v duhovnika posve\xc4\x8den leta 1906. Leta 1923 je bil imenovan za \xc5\xa1kofa \xc5\xa0kofije Krk, kjer je postal naslednik Antona Mahni\xc4\x8da. Na \xc5\xa1kofovskem mestu je ostal skoraj 40 let, vse do leta 1961. Med 2. svetovno vojno je kritiziral okupatorje Italijane (1941-1943) in Nemce (1943-1945) in pomagal zaprtim v italijanskem koncentracijskem tabori\xc5\xa1\xc4\x8du Rab. Po vojni je bil nasprotnik protikatoli\xc5\xa1ke politike jugoslovanskega komunisti\xc4\x8dnega re\xc5\xbeima. Umrl je na Krku in je pokopan v tamkaj\xc5\xa1ni katedrali._NEWLINE_Pred 2. svetovno vojno je znanstveno deloval v \xc4\x8dasopisih: Voditelj v bogoslovnih vedah, \xc4\x8cas (\xc5\xa1tudije o dr. Mahni\xc4\x8du), Bogoslovni vestnik, Slovenec in drugod._NEWLINE_Predvsem pred vojno je izdal nekaj teolo\xc5\xa1kih spisov, ve\xc4\x8dino v hrva\xc5\xa1kem jeziku. Pomebnej\xc5\xa1i sta njegovi deli Sti\xc4\x8dna in Crkvi slobodu.'